pt gl gl gl gl gl it pt gl it gl pt en gl en pt ca pt gl pt gl en en ru ru en en fr en en sv fr de de fr fr fr sv en fr en ja fr de fr es nb fr de en en sv de de fr en fr it fr de en fr pt gl gl gl gl gl it pt gl it gl pt en gl en pt ca pt gl pt en en en pt en es pt es es es pt en es pt de es en en eo pt es es gl gl en de it cs hbs_lat pt pt pt es en de ca es pt es es hu gl it en ca en es ms pt pt pt en fr hu es sk es en es pt pt es en de ca es es gl war gl gl gl gl pt es en es pt es gl gl gl gl gl gl gl gl gl en sv en en en es gl en zh en pt pt fr pt pt pt nb pt pt pt en es es pt es ja pt pt pt en pt gl pt gl pt gl fr gl gl pt pt it en en en en en en pt gl pt pt pt pt pt pt pt pt gl pt en pt pt pt pt pt en pt pt pt pt pt en en pt pt gl en en en en gl en en en en pt
Cartas a Emilia Pardo Bazán (XX) - Palavra Comum
Palavra Comum - Revista galega de artes e letras
Falemos agora do feminismo. Eu coido que en todas as ¨causas¨, políticas, relixiosas, sociais e de calquer tipo, é mui importante ter sempre claro o principio fundamental no que se basean e o obxectivo que se quer conseguir, e loitar para que ese principio e ese obxectivo non queden afogados en ideoloxias e catecismos que lles torcen o sentido. Non sei, Emilia, se terá habido algunha vez algunha causa no mundo que non teña sido manipulada en favor das elites e da que non se teñan apoderado os sagaces que sempre ven a posibilidade de facer carreira ou obter poder e diñeiro con calquera delas. Das relixións apropriáronse as igrexas e transformáronas en focos de poder desprovistos de espiritualidade. E da política apoderáronse os que viron nela a posibilidade de situarse nas alturas e abusar dos demais. Isto foi sempre así, mas no século vinte os principios quedaron esquecidos cuase por completo e foron substituídos por pacotes ideolóxicos que fixeron mais fácil ocultar a verdade ou desvirtuala. Habia que aceitar o embrullo ideolóxico inteiro ainda que tivese contradicións e as pezas non encaixasen. As causas todas funcionaron como relixións, con devotos que tiñan fé nelas e as deificaron.
As ideoloxias sempre oferecen verdades absolutas e a solución para tudo. Iso dá a desculpa para impor esas ¨verdades¨ e leva a que, na prática, acaben sendo un instrumento fácil de manexar polas elites para as elites. Os principios, en cambio, son sempre difíceis de levar á prática e ninguén poderá estar seguro nunca de cual será a mellor maneira de facelo. Eu diría que o principio básico do feminismo ten que ser o de propiciar o feminino e conseguir para as mulleres a xustiza e a liberdade das que foron privadas. Penso que tudo o que axude a iso é feminismo, estexa ou non de acordo cos cánones e catecismos da causa feminista ¨estabelecida¨, que, como todas as causas, tambén ten as suas igrexas, capelas e sagaces que a aproveitan para facer carreira.
As reivindicacións feministas dos teus tempos, Emilia, eran básicas e auténticas. Partíase de que habia unha inxustiza fundamental na maneira diferente en que a sociedade trataba aos homes e ás mulleres. Esa inxustiza víase en tudo, na falta de direitos legais delas, tratadas como menores de idade e tuteladas sempre por homes, fosen pais, irmáns ou maridos, e nunha mentalidade e costumes que exixían moralidade total das mulleres e alentaba e desculpaba a inmoralidade dos homes. Había nese feminismo unha protesta mui sentida do abuso, a inxustiza e a falta de liberdade das que eran vítimas as mulleres, e de que nascer muller significase nascer na caste inferior e sen direito a nada, coa única saída de conseguir un bon marido, como para os escravos a única aspiración era ter un bon amo.
Na miña infancia e mocidade, ¨en pleno século vinte¨ como tanto se dicia para falar da modernidade que o século traía, a situación das mulleres non mudara muito: o delas era casar, ter fillos e cuidar da familia, e non valía a pena que estudasen porque total depois casaban e deixaban tudo, e ademais logo, se estudaban, non eran boas esposas e non querian dedicarse ao que a muller casada tiña que facer, que era coser, ter contento ao marido, e cociñar. Esa, Emilia, era no século XX a doutrina xeral, que, como todas as doutrinas, non sempre respondia á realidade. Nas clases meias e altas as mulleres que casaban tiñan servizo doméstico que lles facia todo, e nen cosían nen cociñaban nen cuidaban dos fillos, e nas outras clases era habitual que esas tarefas tivesen que facelas as fillas e non as nais. O que se dicía era unha convención, parte do catecismo que rexía a relación entre os homes e as mulleres e estabelecia a orde social. O medo a que as mulleres estudasen e se instruísen era igual ao medo que tiñan os amos dos escravos de que estes aprendesen a ler e se decatasen de como eran as cousas e do abuso a que estaban submetidos.
Até meiados do século XX esa foi a situación. O feminismo nen sequer existía e non habia nen vocabulario nen conceitos para descrever o que estaba sucedendo. Conseguírase, grazas ás sufraxistas e feministas do teu século, Emilia, o direito ao voto nalguns países. Chama a atención que en países europeus que hoxe se consideran adiantados as mulleres non acadasen o direito ao voto até a segunda metade do século vinte. E convén recordar que foi a esquerda política a que mais se manifestou en contra dese voto. Houbo e hai tendencia na esquerda a pensar que a causa das mulleres non existe en realidade e que abonda para solucionala con que haxa un governo de esquerdas. Iso na prática resultou nunhas mulleres da esquerda política muito mais submetidas aos homes e adoradoras do mundo masculino que as da direita, e en que nen se tentase combater o machismo e a misoxínia porque se partiu de que non podia existir entre os que tiñan superioridade moral por estar nunha causa que defendía aos oprimidos.
Logo, a finais dos sesenta do século pasado, rexurdiu o feminismo, na forma do Women´s Liberation Movement (o Movimento de Liberación das Mulleres) nos Estados Unidos, e rexurdiu con características diferentes das que tivera o do teus tempos, Emilia. Ese feminismo nasceu no marco dun século vinte dominado pola ideoloxia, e foi portanto político e ideolóxico. Perdeuse o sentimento profundo de inxustiza radical que movera ao de antes, e o feminismo integrouse na ideoloxia de ¨protesta¨ e de ¨esquerda¨ típica daquel tempo, o que, ao meu ver, levou a un pensamento ás veces contraditorio e até conformista. Por un lado, as mulleres tiñan que ser iguais aos homes, ou xa o eran ainda que non se lles recoñecese, mas, polo outro, os homes eran violentos e as mulleres pacíficas, os homes eran demos e as mulleres santas. As próprias feministas que sustiñan que as mulleres non eran violentas empezaron a rifar entre elas e descobriron que a ansia de dominio, a tendencia a abusar e o egoísmo podían ser tan fortes nas mulleres como nos homes. Ese descobrimento deixounas desconcertadas, mas, por ideoloxía, negáronse a admitilo, e no catecismo feminista seguiu sendo artigo de fé que as mulleres eran sempre vítimas dos homes e que elas eran boas e eles maus. Iso levou a que non se quixese analizar o machismo e a misoxínia das próprias mulleres. Aló polos anos noventa do século vinte descobriuse que o incesto e o abuso sexual eran cuase o normal nas familias e que non era só cousa dos pobres que moraban nas covas e nas favelas, como se pensaba antes, senon que acontecia a eito en todas as clases sociais, todos os países e todas as culturas. Descobriuse tambén que muitas veces as nais tapaban os ollos para non ver o abuso que praticaban os pais, irmáns, tíos ou padrastros coas fillas, irmás, sobriñas ou fillastras, e que calaban ou colaboraban porque preferian que tudo quedase ¨en familia¨. As feministas negáronse a aceitalo e optaron por afirmar que, mais unha vez, a sociedade estaba atacando ás mulleres cando atacaba a esas nais. As nais eran mulleres e portanto non podian facer mal. Defenderon e asentaron con iso o patriarcado e a familia patriarcal e, por non querer admitir verdades que non encaixaban no catecismo e a ideoloxia que construíran, protexeron e potenciaron o abuso sexual e o maltrato das mulleres mais novas. Volveuse a observar esa pauta cando escolleron ver como ¨liberación sexual¨ o abuso dos e das menores e actuaron como consentidoras en casos que depois saíron á luz de homes famosos que abusaron en serie de meninas novas e menores de idade con impunidade, e tambén dos rapaces novos. En nengun momento semella que se decatasen de que estaban cumprindo o rol que o patriarcado impón ás mulleres de admirar e consentir todo o ¨masculino¨ e infundir e aplaudir o machismo, a misoxinia e o abuso dos mais novos polos mais vellos.
Houbo muitos exemplos de como a ideoloxia política abafou e torceu os principios que deberan ter rexido o feminismo. Na ideoloxia de esquerda impúxose por cima de tudo o politicamente correcto (que é, Emilia, o que sempre se denominou hipocrisia, censura e filisteísmo) e un ¨multiculturalismo¨ que fixo ídolos das ¨culturas¨ e das tradicións. Iso levou a que, en nome da tolerancia cultural, as feministas non fixesen nada para que se perseguise ás redes de homes que traficaban en mulleres e prostituían ás rapazas novas, porque eses homes non eran brancos, e a que até ás veces obstaculizasen o que, segundo elas, era persecución racista. Tampouco se perseguiu a mutilación xenital das mulleres novas, senón que se defendeu e protexeu porque era parte da ¨cultura¨ das que a praticaban. Nestes tempos en que che estou escrevendo, Emilia, o feminismo ¨oficial¨ reacciona tan de acordo coa ideoloxia e tan en desacordo co que debia ser o principio fundamental do feminismo, que, como na ideoloxia política da esquerda, os árabes son sempre vítimas, non reacciona se son eles os que abusan das mulleres e pratican a inxustiza mais terrível.
A min, Emilia, ese feminismo de catecismo ideolóxico paréceme conformista e despistado, en canto que quer igualdade entre homes e mulleres nun mundo criado polo patriarcado no que o masculino sempre será superior e o feminino inferior e subordinado ao masculino. Penso que, mentres estexamos rexidos polo patriarcado, as mulleres nunca acadarán igualdade e que, por cada paso que dean para adiante, o sistema obrigarálles a dar varios para atrás. Xa hai historiadores que comentan o pouco que conseguiron as feministas do século vinte, sobretudo cando se comparan coas do dezanove, e que ao final o que hai é unha elite de mulleres que fan carreira de feministas, ou grazas ao feminismo, e fan mui pouco ou nada polas mulleres correntes que non son elite. Iso é que o sucederá se non se sae do patriarcado. O sistema absorberá o feminismo e fará que consista en que haxa algunhas mulleres que luzan e destaquen e se encarreguen de manter o mundo masculino e patriarcal como está e colaboren con ese mundo como fan as nais na familia patriarcal. Até que se admita que a muller colabora no patriarcado, sobretudo desde o papel de nai, e que é a encarregada de inserir machismo e misoxínia na sociedade, as mulleres estarán ¨patriarcadas¨ e serán tan machistas e misóxinas como os homes ou pior. Sen esa colaboracion das mulleres, e sen a envexa e o malquerer das mais vellas polas mais novas que fomenta o patriarcado, non teria sido posível que esa metade da humanidade que son as mulleres estivese sempre inferiorizada e maltratada. Foron as mulleres as que insistiron en que se lles quebrasen os pés ás raparigas na China, e son as mulleres as que insisten en que se pratique a mutilación xenital das meninas nas ¨culturas¨nas que se fai. E a razón é que así esas meninas teñen mais valor de mercado para a familia.
Vese até que ponto o feminismo ideolóxico se conforma co patriarcado en que non ataca nengun dos piares do sistema, a pesares de que desfacer calquer deles traería imenso cambio e adianto para as mulleres e para a sociedade. Non loita contra que se siga mantendo a estrutura patriarcal coa transmisión do apelido do pai, nen contra que, como consecuencia da doutrina da piedade filial e do que decretou o patriarcado como destino feminino, a muller teña que ser a cuidadora da familia, nen contra a maternidade automática que ten como misión entregar os fillos ás autoridades, nen contra que o ideal siga sendo que as mulleres se amolden ao mundo masculino e desaparezan nel. Para saír do patriarcado e entrar nun mundo rexido polo espírito criador, os homes teñen que cambiar, e as mulleres tambén.
(Galiza-Inglaterra) Estudou Filosofía e Letras na Universidade de Santiago de Compostela e na de Madrid, licenciándose nesta última en Pedagoxía en 1960. En 1962 casou con Fernando Pérez-Barreiro Nolla, co que en 1964 se traslada a Londres, onde traballou como tradutora, residindo desde 2008 en Lancaster (Inglaterra). Membro fundadora do Grupo de Traballo Galego de Londres, ten colaborado con distintas publicacións galegas, como Grial, A Nosa Terra e Sermos Galiza, así como nos programas de radio da BBC. En 1980 obtivo o certificado da Faculty of the Astrological Studies de Londres. Obra: Ensaio: Cartas a Rosalía, 1981, Edicións do Castro; Introducción á Astroloxía, 1983, Xerais; Dentro e fóra, 2002. Traducións: Contos de Andersen, 1983, Edicións do Castro; Alicia no país das marabillas, de Lewis Carroll, xunto con Fernando Pérez-Barreiro, Xerais; Alicia do outro lado do espello, Xerais; Fábulas de Esopo, 1997, Laiovento.
You might also like
* cronica Kerley Carvalhedo
À noite, o vazio | Kerley Carvalhedo
* Crónicas Ernesto Salgado Areias
Abraço ibérico | Ernesto Salgado Areias
* Crónicas Ernesto Salgado Areias
Galego, memória e afeto (I) | Ernesto Salgado Areias
Adeus, ti, Ponte Nafonso I por Ramón Blanco
Posted On 6 Setembro, 2022 Palavra Comum 0
"En la ingeniería civil la seguridad estructural está en lo más profundo de su identidad, por lo que no puede admitir …
«Não vou por aí»: A máscara
Posted On 14 Janeiro, 2021 Alfredo Ferreiro Salgueiro 0
«Não vou por aí»: A máscara. Há tempo que queria escrever sobre esta crise político-económico-sanitária local, regional, nacional, estatal, mundial…
10 poemas do livro “Enfermaria” de Ana Paula Jardim
30 Setembro, 2022 0
APRENDIZAGEM | Artur Alonso Novelhe
27 Setembro, 2022 0
Projecto Planta I Malvada Associação Artística
16 Setembro, 2022 0
Carta aberta à Europa I Chus Pato
25 Agosto, 2022 0
O seu endereço de email não será publicado. Campos obrigatórios marcados com *
Notify me of follow-up comments by email.
Notify me of new posts by email.
Este site utiliza o Akismet para reduzir spam. Fica a saber como são processados os dados dos comentários.
Entrevista | Luís Osório: “Os artistas, pela primeira vez desde há pelo menos três séculos, não estão na vanguarda do pensamento”
Afonso Cruz, uma escolha fresca e proteica
Entrevista | Ugia Pedreira: “A música salvou-me desde nena”
GALEGO-PORTUGUÊS – da teoria à prática
Escrever o cansaço incansável: Žižek Vai ao Ginásio
O tempo das “Não-Coisas”. E o uso excessivo das redes sociais segundo Byung-Chul Han
Entrevista | Jaime Rocha: “O olhar do poeta é o primeiro e o último possível”
Entrevista | Gonçalo M. Tavares: “A Literatura parte da perversão”
Palavra Comum ~ Revista galega lusófona de artes e letras
Entrevista | Luís Osório: “Os artistas, pela primeira vez desde há pelo menos três séculos, não estão na vanguarda do pensamento”
Afonso Cruz, uma escolha fresca e proteica
Entrevista | Ugia Pedreira: “A música salvou-me desde nena”
GALEGO-PORTUGUÊS – da teoria à prática
Escrever o cansaço incansável: Žižek Vai ao Ginásio
Subscrever Blog via email
Indique o seu endereço de email para subscrever este site e receber notificações de novos artigos por email.
Revista Palavra Comum - © COPYRIGHT 2018 PALAVRACOMUM.COM
Share stories you like to your friends
Utilizamos cookies para melhorar a sua experiência no nosso website. Ao navegar neste website está a concordar com a nossa política de cookies.Continuar Saber mais
Privacidade & Política de Cookies
This website uses cookies to improve your experience while you navigate through the website. Out of these, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may affect your browsing experience.
Necessary cookies are absolutely essential for the website to function properly. This category only includes cookies that ensures basic functionalities and security features of the website. These cookies do not store any personal information.
Any cookies that may not be particularly necessary for the website to function and is used specifically to collect user personal data via analytics, ads, other embedded contents are termed as non-necessary cookies. It is mandatory to procure user consent prior to running these cookies on your website.